מרכז אורלנדו נוירופסיכולוגיה וייעוץ

5401 S. Kirkman Rd. Suite 730כתובת:

Orlando, FL 32819

טלפון: 407-704-7608

פקס: 407-982-8516

ד"ר מרגי ג'סטיק-פיטוניאק

פסיכולוגית קלינית

**הערכה נוירו-פסיכולוגית**

**שם: קיילה מוסטין תאריך הדו"ח: 14/08/2018**

**מין: נקבה תאריכי מפגשים: 27/06/2018, 05/08/2018**

**גיל: 9 שנים, 7 חודשים תאריך לידה: 20/11/2008**

**סיבת הפנייה/סיבת ההערכה:**

קיילה הינה ילדה בת 9, ימנית, אשר הגיעה להערכה נוירופסיכולוגית מחודשת עקב חששות ההורים לגבי הפרעת קשיי קשב/היפראקטיביות (ADHD), חרדה, אסטרטגיות התמודדות לקויות ותקשורת לקויה. אימה של קיילה דיווחה שהיא מגלה עצבנות, אנרגיה גבוהה, נפילות, עייפות, קשיי ריכוז, שליטה נמוכה בדחפים, שינה לקויה, בכי, מצבי רוח, חרדה והתנהגות פרועה. קיילה עברה הערכה נוירופסיכולוגית על ידי ד"ר קריסטיאן אולאפסון בתאריך 13 במרץ, 2015, ואובחנה עם הפרעה נוירו-קוגנטיבית לא ספציפית ועיכוב התפתחותי נרחב. קיילה עתידה להתחיל כיתה ד' בסתיו הקרוב, ואימה מדווחת שציוניה נעים בין הטווח הממוצע לנמוך.

**רקע התפתחותי:**

אימה של קיילה מדווחת כי היא נולדה בטורונטו, קנדה, שבועיים וחצי לפני המועד. לא דווח על בעיות בריאותיות לפני או אחרי הלידה. אימה של קיילה דיווחה שהיא הלכה, דיברה מילים ראשונות ודיברה משפטים קצרים בגיל שנה. אימה של קיילה דיווחה שהיא קיבלה פיזיותרפיה מגיל שישה חודשים עד גיל שנה. אימה דיווחה שלא עלו קשיים חברתיים. היא דיווחה שלקיילה יש קושי בקואורדינציה. אימה של קיילה דיווחה שיש לקיילה שלושה אחים (בני 12, 7, שנתיים) ושהיא מתגוררת עם הוריה ואחיה.

קיילה עתידה להתחיל כיתה ד', בבית הספר היסודי, "אבלון",אשר במחוז אורנג'. אימה דיווחה שהיא לומדת לפי תוכנית לימוד פרטנית (IEP). אימה של קיילה דיווחה שיש לה קשיים בקריאה. היא דיווחה שלקיילה יש חברים בבית הספר.

אימה של קיילה דיווחה כי קיילה צורכת תזונה בריאה ומבצעת פעילות גופנית. היא דיווחה על צריכת קופאין מינימלית. אימה של קיילה דיווחה שהיא לוקחת אדרל (5 מ"ג), וקלונידין (0.2 מ"ג) מדי יום, שנקבעו על ידי רופא הילדים שלה. היא מדווחת שקיילה מאיימת לפגוע בעצמה ובאחרים כאשר היא נסערת מאוד. אימה של קיילה הכחישה שלקיילה היה כל ניסיון של פגיעה בעצמה או באחרים. לא דווח על מצבים רפואיים חמורים, ניתוחים, או פציעות חמורות. לא דווח על היסטוריה של טיפול פסיכיאטרי או פסיכולוגי. אימה של קיילה דיווחה על היסטוריה משפחתית של אוטיזם (ASD).

**מקורות הממצאים:**

ראיון קליני, וקסלר להערכת אינטליגנציה עבור ילדים-מהדורה חמישית (V-WISC); סולם הערכת זכרון ילדים (CMS); מבחן וקסלר להישגים אינדיבידואלים מהדורה 3 (WIAT-III); NEPSY-II (העתקת צורות); לוח מחורץ (Grooved Pegboard); מבחן קונרס לביצועים רציפים מהדורה 3 (Conners CPT-3); מתוך דליס-קפלן מערכת תפקודים ניהוליים (KEFS-D): שטף פונמי (FAS) והעדפת מילה-צבע; Trail Making Test (TMT); מערכת להערכת התנהגות עבור ילדים מהדורה 3 (דיווח הורים וילד); סקלת התנהגות אדפטיבית של וינלנד מהדורה 3 (Vineland-3) וסקאלת דירוג ספקטרום אוטיסטי (ASRS).

**תצפיות התנהגותיות:**

הופעתה של קיילה היתה מסודרת ונקיה. היא נראתה בגובה ממוצע ובמשקל תקין לגילה. היא התהלכה באופן עצמאי, בהליכה יציבה. היא הפגינה שיח חופשי ודיבור מפורט, כמו לספר למראיין סיפורים לא קשורים באמצע המטלות. קשר העין היה בגבולות הנורמלי. קיילה הפגינה היפראקטיביות, אימפולסיביות ומוסחות, אשר באו לידי ביטוי בקפיצות על הכיסא שלה, משחק עם הווילונות, והתאמצות רבה כדי להקשיב ולפעול לפי ההוראות המילוליות. לעיתים קרובות, קיילה הפריעה ודיברה עם הבוחן. היא הפגינה שליטה נמוכה בתסכול ועצבנות במהלך מטלות של קשב ויזואלי מתמשך. בשל חוסר הקשב והאימפולסיביות של קיילה, התוצאות עשויות להמעיט ביכולותיה אך הן נחשבות למדד תקף של תפקודה הנוכחי.

**תוצאות המבחן וממצאים:**

בוצע שימוש במבחן הוקסלר (V-WISC) בכדי להעריך את התפקוד הקוגניטיבי של קיילה בהשוואה לבני גילה. ציון ה IQ הכולל של קיילה הוא 91 ונמצא בטווח הממוצע, באחוזון 27. ציונה בתחום ההבנה המילולית היה גבוה באופן מובהק בהשוואה לציוניה בתחומי החזותי מרחבי, מהירות העיבוד וזיכרון עבודה. ציונה בתחום זיכרון עבודה היה גם נמוך באופן מובהק מציונה בתחום החשיבה הפלואידית.

בתחום ההבנה המילולית, קיילה השיגה ציון של 108, אשר נמצא בטווח הממוצע, באחוזון 70. קיילה הציגה ביצוע בטווח הממוצע גבוה (אחוזון 75) בתת המבחן של יכולות מילוליות מופשטות. היא הציגה ביצוע בטווח הממוצע (אחוזון 63) בתת המבחן של ידע מילולי/התפתחות שפה.

בתחום החזותי מרחבי, קיילה השיגה ציון של 86, אשר נמצא בטווח הממוצע נמוך, באחוזון 18. היא הציגה ביצוע בטווח הלקוי (אחוזון 9) בתת המבחן של הרכבה חזותית מופשטת. היא הציגה ביצוע בטווח הממוצע (אחוזון 37) בתת המבחן של יכולת פתרון בעיות חזותיות.

בתחום החשיבה הפלואידית, קיילה השיגה ציון של 94, אשר נמצא בטווח הממוצע, באחוזון 34. היא הציגה ביצוע בטווח הממוצע גבוה (אחוזון 75) בתת המבחן של חשיבה פלואידית חזותית-מרחבית. היא הציגה ביצוע בטווח הלקוי (אחוזון 9) בתת המבחן של חשיבה כמותית ואנלוגית.

בתחום זיכרון העבודה, קיילה השיגה ציון של 76, אשר נמצא בטווח הלקוי, באחוזון 5. היא הציגה ביצוע בטווח הממוצע נמוך (אחוזון 25) בתת המבחן של זכירה מילולית מיידית של מספרים. היא הציגה ביצוע בטווח הלקוי (אחוזון 2) בתת המבחן של זכירה וסידור תמונות ברצף.

בתחום מהירות העיבוד, קיילה השיגה ציון של 86, אשר נמצא בטווח הממוצע נמוך, באחוזון 18. היא הציגה ביצוע בטווח הממוצע (אחוזון 37) בתת המבחן של יכולת סקירה חזותית, ובטווח הלקוי (אחוזון 9) בתת המבחן של מהירות עיבוד ויזו-מוטורית.

**סקלת זיכרון ילדים**

בוצע שימוש בסקלת זיכרון ילדים (CMS) בכדי להעריך את הזיכרון, הקשב והריכוז והלמידה. במבחני זיכרון חזותי, ביצועיה של קיילה היו בטווח הממוצע נמוך במבחנים הדורשים היזכרות מיידית, וביצועיה היו בטווח הלקוי במבחנים הדורשים היזכרות מושהית. במבחני זיכרון מילולי, ביצועיה היו בטווח הלקוי במבחנים הדורשים היזכרות מיידית ומושהית. ביצועיה היו בטווח הממוצע נמוך במבחנים של קשב וריכוז ובמבחנים של למידה. ציון ה'זיכרון כללי המורכב' של קיילה הוא 70, אשר נמצא בטווח הלקוי, באחוזון 2.

|  |  |  |  |
| --- | --- | --- | --- |
| **תחום יסוד** | **מדד** | **אחוזונים** | **תיאור** |
| חזותי מיידי | 85 | 16 | ממוצע נמוך |
| חזותי מושהה | 78 | 7 | לקוי |
| מילולי מיידי | 75 | 5 | לקוי |
| מילולי מושהה | 78 | 7 | לקוי |
| קשב/ריכוז | 88 | 21 | ממוצע נמוך |
| למידה | 88 | 21 | לקוי נמוך |
| זיכרון כללי | 70 | 2 | לקוי |

**מבחן קונרס לביצועים רציפים מהדורה 3 (Conners CPT-3)**

מבחן ה 3-CPT מערב שמירה על קשב חזותי לגירוי עמום וחזרתי לזמן ממושך. מבחן ה 3-CPT מעריך חוסר קשב לגירוי (שגיאות השמטה), תגובות אימפולסיביות לגירוי (שגיאות תגובת יתר), זמן תגובה ושונות בזמן התגובה במהלך הניסויים. פרופיל הציונים של קיילה ודפוס התגובות קשור בסבירות גבוהה מאוד לקיומה של הפרעה עם מאפייני קשיי קשב, ומצביע על סימנים הקשורים לחוסר קשב, אימפולסיביות וקשב מתמשך.

|  |  |  |  |  |
| --- | --- | --- | --- | --- |
| **מדד** | **ציון T** | **אחוזונים** | **תיאור** | **פרשנות** |
| השמטות | 52 | 58 | ממוצע | שיעור ממוצע של החמצת מטרות. |
| תגובות יתר | 59 | 82 | ממוצע גבוה | שיעור מעט נמוך מהממוצע של תגובות שגויות ל 'לא-מטרה'. |
| זמן תגובה (HRT) | 56 | 73 | מעט איטי | ממוצע מהירות התגובה מעט איטי. |
| שונות | 76 | <99 | מאוד לקוי | שונות גבוהה מאוד בזמן התגובה באופן עקבי. |

**תפקודים ניהוליים**

ביצועיה של קיילה במבחנים של תפקודים קוגניטיביים מסדר גבוה נמצאו בין טווח הממוצע לבין טווח הממוצע נמוך. כאשר נדרשה לשליפה מהירה מהלקסיקון המילולי שלה, ביצועה היה בטווח הממוצע גבוה (אחוזון 84). במשימה אשר דרשה ממנה להגיב למספר רב של גירויים מורכבים, ביצועה היה בטווח הממוצע (אחוזון 32). היא הפגינה אינהיביציה מילולית ממוצעת (אחוזון 63) כאשר הוצגו בפניה בחירות של צבע ומילה.

**אינטגרציה ויזו-מוטורית**

במבחנים של אינטגרציה ויזו-מוטורית, קיילה הציגה ביצוע בטווח הלקוי. בתת מבחן של העתקת צורות מתוך NEPSY-II, ציונה של קיילה נמצא מתחת לאחוזון 1 לבני גילה.

**תפקוד מוטורי**

במבחן של מהירות המוטוריקה העדינה וקואורדינציה, קיילה הציגה ביצוע בטווח הלקוי כאשר השתמשה בידה הדומיננטית (אחוזון 1) ובידה הלא דומיננטית (אחוזון 1>). האופנויות החזותית והשמיעתית נראו תקינות.

**תפקודי שפה**

בוצע שימוש בסוללת מבחני השפה של מבחן וקסלר להישגים אינדיבידואלים מהדורה 3 (WIAT-III) על מנת להעריך את כישורי השפה של קיילה מבחינת הבנה וההבעה. קיילה הציגה ביצוע בטווח הממוצע בתת מבחן 'הבנת הנשמע' וביצוע בטווח הממוצע גבוה בתת מבחן 'הבעה בעל פה'. הציון המורכב של קיילה ב'שפה מדוברת' הוא 108, ונמצא בטווח הממוצע, באחוזון 70.

|  |  |  |  |
| --- | --- | --- | --- |
| **תת מבחן** | **ציון תקן** | **אחוזונים** | **תיאור** |
| הבנה הנשמע | 103 | 58 | ממוצע |
| הבעה בעל פה | 111 | 77 | ממוצע גבוה |

|  |  |  |  |
| --- | --- | --- | --- |
| **תת מבחן מורכב** | **ציון תקן** | **אחוזונים** | **תיאור** |
| אוצר מילים סביל | 115 | 84 | ממוצע גבוה |
| הבנת השיח בעל פה | 91 | 27 | ממוצע |
| אוצר מילים הבעתי | 97 | 42 | ממוצע |
| שטף מילולי בעל פה | 105 | 63 | ממוצע |
| שינון משפטים | 125 | 95 | מעולה |

**תפקוד פסיכולוגי**

**ראיון קליני**

אימה של קיילה תיארה אותה כמאוד אוהבת, אכפתית ואדיבה. היא דיווחה שלקיילה יש אישיות מקסימה, היא חברותית, ואוהבת להיות עם חבריה. אימה של קיילה הביעה חששות בנוגע לקשייה של קיילה בכישורי ההסתגלות, ברגישות יתר, ובריכוז. היא דיווחה כי קיילה לא מבינה, קופצת למסקנות ומאבדת את העשתונות במהירות. היא דיווחה שקיילה אימפולסיבית, מתוסכלת בקלות ומאבדת את המיקוד במהירות. במהלך האבחון, קיילה הציגה היפראקטיביות, אימפולסיביות וחוסר קשב. היא הפגינה סף תסכול נמוך ורגזנות. תהליכי חשיבתה נראו נסיבתיים. לא היו עדויות למחשבות מורבידיות או מוזרות. היא לא הראתה מסוכנות לעצמה או לאחרים.

**מערכת הערכת התנהגות עבור ילדים מהדורה 3 (3-BASC)- סולם דירוג הורים**

אימה של קיילה השלימה את גרסת דיווח ההורים של 3-BASC על מנת לספק מידע בנוגע לתפקוד הרגשי/התנהגותי של קיילה, בהשוואה לבני גילה. בתחום הקליני, הסולמות: היפראקטיביות ודיכאון נמצאו בטווח המובהק מבחינה קלינית, והסולמות: תוקפנות, חרדה ובעיות קשב נמצאו בטווח הסיכון. בתחום ההסתגלות, הסולמות: מנהיגות ותקשורת פונקציונלית נמצאו בטווח הסיכון.

|  |  |
| --- | --- |
| **תחומי שאלון 3-BASC** | **דירוג הורים** |
| **בעיות החצנה** | **מובהק מבחינה קלינית** |
| היפראקטיביות | מובהק מבחינה קלינית |
| תוקפנות | בסיכון |
| בעיות התנהגות | ממוצע |
| **בעיות הפנמה** | **בסיכון** |
| חרדה | בסיכון |
| דיכאון | מובהק מבחינה קלינית |
| סומטיזציה | ממוצע |
| **מדד סימפטומים התנהגותיים\*** | **בסיכון** |
| לא-טיפוסי (א-טיפיקלי) | ממוצע |
| נסיגה | ממוצע |
| בעיות קשב | בסיכון |
| **כישורי הסתגלות** | **ממוצע** |
| הסתגלות | ממוצע |
| כישורים חברתיים | ממוצע |
| מנהיגות | בסיכון |
| פעילויות יומיומיות | ממוצע |
| תקשורת פונקציונלית | בסיכון |

\*כולל סולמות היפראקטיביות, תוקפנות, דיכאון וקשיי קשב.

**מערכת הערכת התנהגות עבור ילדים מהדורה 3 (3-BASC)- דיווח עצמי**

קיילה השלימה את גרסת דיווח עצמי של 3-BASC. היא דיווחה שאין קושי מוגבר בהשוואה לבני גילה.

|  |  |
| --- | --- |
| **תחומי שאלון 3-BASC** | **דירוג עצמי** |
| **בעיות בבית הספר** | **ממוצע** |
| יחס לבית הספר | ממוצע |
| יחס למורים | ממוצע |
| חיפוש ריגושים | ממוצע |
| **בעיות הפנמה** | **ממוצע** |
| לא-טיפוסי | ממוצע |
| מוקד שליטה | ממוצע |
| לחץ חברתי | ממוצע |
| חרדה | ממוצע |
| דיכאון | ממוצע |
| תחושת חוסר יכולת | ממוצע |
| סומטיזציה | ממוצע |
| **חוסר קשב/היפראקטיביות** | **ממוצע** |
| קשיי קשב | ממוצע |
| היפראקטיביות | ממוצע |
| **מדד סימפטומים רגשיים** | **ממוצע** |
| **הסתגלות אישית** | **ממוצע** |
| יחסים עם ההורים | ממוצע |
| יחסים בינאישיים | ממוצע |
| הערכה עצמית | ממוצע |
| הסתמכות עצמית | ממוצע |

**סקלת דירוג ספקטרום אוטיסטי (ASRS)- דיווח הורים**

אימה של קיילה השלימה את סקלת דירוג ספקטרום אוטיסטי- ASRS. הסקלה עוצבה בכדי להעריך סימפטומים התנהגותיים שקשורים להפרעה על הספקטרום האוטיסטי (ASD). דירוג ההורים מציע שקיילה מגלה קשיים קלים בפיתוח ושמירה על מערכות יחסים עם מבוגרים ובמיקוד הקשב שלה.

|  |  |  |  |
| --- | --- | --- | --- |
| **סולמות- ASRS** | **ציוני T** | **אחוזונים** | **סיווג** |
| חברתי/תקשורת | 46 | 34 | ממוצע |
| התנהגויות בלתי רגילות | 51 | 55 | ממוצע |
| ויסות עצמי | 64 | 92 | מעט גבוה |
| ציון כולל | 54 | 68 | ממוצע |
| סקלת V-DSM | 53 | 61 | ממוצע |

|  |  |  |  |
| --- | --- | --- | --- |
| **סולמות טיפול- ASRS** | **ציוני T** | **אחוזונים** | **סיווג** |
| חיברות עם עמית | 51 | 55 | ממוצע |
| חיברות עם מבוגר | 60 | 84 | מעט גבוה |
| הדדיות חבתי/רגשי | 48 | 42 | ממוצע |
| שפה לא-טיפוסית | 44 | 27 | ממוצע |
| סטיראוטיפיות | 42 | 21 | ממוצע |
| נוקשות התנהגותית | 57 | 77 | ממוצע |
| רגישות חושית | 47 | 39 | ממוצע |
| קשב | 63 | 91 | מעט גבוה |

**תפקוד אדפטיבי**

אימה של קיילה השלימה את שאלון וינלנד מהדורה 3 (Vineland-3) על מנת לספק מידע בנוגע לתפקוד האדפטיבי של קיילה, בהשוואה לבני גילה. בתחום התקשורת, היא קיבלה ציון תקן של 77, אשר נמצא בטווח הלקוי, באחוזון 6. בתחום מיומנויות חיי היומיום, היא קיבלה ציון תקן של 83, אשר נמצא בטווח הממוצע נמוך, באחוזון 13. בתחום החיברות, היא קיבלה ציון תקן של 92, אשר נמצא בטווח הממוצע, באחוזון 30. הציון המורכב הכולל של התנהגות אדפטיבית הוא 81, ונמצא בטווח הממוצע נמוך, באחוזון 10.

**סיכום**

קיילה הינה ילדה בת 9, ימנית, אשר הגיעה להערכה נוירופסיכולוגית מחודשת עקב חששות ההורים לגבי הפרעת קשיי קשב/היפראקטיביות (ADHD), חרדה, אסטרטגיות התמודדות לקויות ותקשורת לקויה. אימה של קיילה דיווחה שהיא מגלה עצבנות, אנרגיה גבוהה, נפילות, עייפות, קשיי ריכוז, שליטה נמוכה בדחפים, שינה לקויה, בכי, מצבי רוח, חרדה והתנהגות פרועה. קיילה עברה הערכה נוירופסיכולוגית על ידי ד"ר קריסטיאן אולאפסון בתאריך 13 במרץ, 2015, ואובחנה עם הפרעה נוירו-קוגנטיבית לא ספציפית ועיכוב התפתחותי נרחב. קיילה עתידה להתחיל כיתה ד' בסתיו הקרוב, ואימה מדווחת שציוניה נעים בין הטווח הממוצע לנמוך.

התוצאות מראות שהתפקוד הקוגניטיבי הכללי של קיילה נמצא בטווח הממוצע, עם נקודת חוזק שהיא תחום ההבנה המילולית, ונקודת חולשה שהיא תחום זיכרון העבודה. תפקוד הזיכרון הכללי שלה נמצא לקוי. ביצועיה במבחני זיכרון חזותי נמצאו בין טווח הממוצע הנמוך לטווח הללקוי. ביצועיה במבחני זיכרון מילולי היו בטווח הלקוי. ביצועיה במבחנים קצרים של קשב וריכוז ובמבחני למידה היו בטווח הממוצע נמוך. ביצועיה במבחן של קשב חזותי ממושך, מצביעים בסבירות גבוהה על קיומה של הפרעה עם מאפיינים של לקויים בקשב, וקשיים בחוסר הקשב, באימפולסיביות ובקשב מתמשך. ביצועיה במבחנים של תפקודים קוגניטיביים מסדר גבוה נמצאו בין טווח הממוצע לטווח הממוצע גבוה. פיצול הקשב שלה והאינהיביציה המילולית היו ממוצעים והיכולת שלה לגשת ללקסיקון המילולי הייתה ממוצעת גבוה. האינטגרציה הויזו-מוטורית, מהירות המוטוריקה העדינה והקואורדינציה שלה נמצאו לקויות. הבנת הנשמע שלה היתה ממוצעת וההבעה בעל פה היתה ממוצעת גבוהה.

דירוג ההורים את תפקודה הרגשי/התנהגותי מציע שהיא מפגינה באופן מובהק, יותר התנהגויות שקשורות להיפראקטיביות ודיכאון, ובאופן מתון, יותר התנהגויות שקשורות לתוקפנות, חרדה ובעיות קשב, בהשוואה לבני גילה. דירוג ההורים מצביע על קשיים מתונים במנהיגות ובתקשורת הפונקציונלית. במדד דיווח עצמי, קיילה דיווחה שאין לה קושי בהשוואה לבני גילה. דירוג ההורים בסקלה אשר עוצבה בכדי להעריך סימפטומים התנהגותיים הקשורים להפרעה על הספקטרום האוטיסטי (ASD), מצביעים על התנהגויות מעטות שקשורות ל ASD, כולל ויסותי עצמי. דירוג ההורים את ההתנהגות האדפטיבית מצביעים על תקשורת לקויה, מיומנויות יומיומיות ממוצעות נמוכות וכישורי חיברות ממוצעים.

**התרשמות והמלצות:**

התוצאות תואמות את האבחנה של הפרעת קשיי קשב/היפראקטיביות (ADHD), מצג משולב, כפי שמעידים הביצועיים הלקויים במבחני זיכרון עבודה, זיכרון חזותי ומילולי וקשב וריכוז, וכן, התנהגויות מובהקות של היפראקטיביות, אימפולסיביות וחוסר קשב. ביצועיה הלקויים במבחנים של אינטגרציה ויזו-מוטורית, מהירות המוטוריקה העדינה וקואורדינציה מצביעים על אפשרות של הפרעת התפתחות בקואורדינציה (DCD). דיווחי ההורים מצביעים על כך שקיילה מפגינה התנהגויות מעטות הקשורות להפרעה על הספקטרום האוטיסטי, אשר נראות יותר כחלק מההיפראקטיביות, מהאימפולסיביות ומחוסר הקשב שלה. בעיות בהתנהגות ובמצבי הרוח נראות גם הן כמופע משני להשפעה של ההיפראקטיביות, האימפולסיביות וחוסר הקשב על תפקודה היומיומי.

נראה שקיילה עשויה להתקשות המטלות אשר דורשות קשב וריכוז, ומוסחת בקלות כאשר עוסקת במטלות. היא עשויה להזדקק לתוספת זמן בכדי להשלים מטלות. היא עשויה להיתרם מחזרות על מידע ומתן רמזים חזותיים בכדי לסייע לשיפור הזיכרון והלמידה. עשוי להיות לה קושי בוויסות רגשי וההתנהגותי ואימפולסיביות. .

סביר להניח שקיילה תיתרם מהמשך קבלת התאמות לימודיות ותמיכה בבית ספר דרך תכנית לימוד פרטנית (IEP) שיש לה. כדאי שההתאמות הלימודיות יכללו: מקום ישיבה מועדף, תוספת זמן להשלמת מטלות ומשימות, סביבת בחינה המוגבלת בהסחות ועידוד יזימה וסקירה של השלמת העבודה. היא עשויה להזדקק להבניה מוגברת בארגון של מטלות ומשימות, ולהיתרם משימוש בלוח זמנים חזותי. היא עשויה להיתרם מחלוקת מטלות בעלות מספר שלבים למטלות בודדות. היא עשויה להיתרם מגישה להפסקות קצרות ואפשרות לתנועה מוגברת. היא עשויה להיתרם מהזדמנויות ללמידה ואימון מיומנויות וויסות עצמי בבית הספר.

קיילה עשויה להיתרם מהמשך הניהול התרופתי וטיפול התנהגותי אשר יאפשרו לה בשיפור הקשב, השליטה התנהגותית וסף התסכול. מתן שירותים אשר ישלבו הדרכת הורים לסיוע עבור קיילה בפיתוח התערבויות התנהגותיות בבית בכדי לטפל בבעיות הקשורות להיפראקטיביות, לאימפולסיביות, לחוסר קשב ולוויסות הרגשי, עשויים להיות מועילים.

מומלץ לבצע הערכה של מרפאה בעיסוק בכדי להעריך בעתיד את כישורי המוטוריקה העדינה של קיילה.

**אבחנות:**

F90.2 הפרעת קשיי קשב/היפראקטיביות, מצג משולב.

F43.25 הפרעת הסתגלות עם הפרעה מעורבת של רגשות והתנהגות.

תודה שהפנית את קיילה להערכה במשרדנו. שירותי ייעוץ והדרכת הורים התנהגותית זמינים במשרדנו. בבקשה צור איתנו קשר לקבלת סיוע נוסף.

ד"ר מרגי ג'סטיק-פיטוניאק

מ.ר. בפסיכולוגיה, FL PY9815, פסיכולוגית קלינית.

מרכז אורלנדו לניורופסיכולוגיה וייעוץ.

.